pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-อุตฯ ดิจิทัลขยายตัวสูง  บีโอไอไฟเขียว “ทรู” นำร่องตั้ง “ดิจิทัลพาร์ค”
วันพฤหัสบดีที่ 13 ธันวาคม 2561
อุตฯ ดิจิทัลขยายตัวสูง  บีโอไอไฟเขียว “ทรู” นําร่องตั้ง “ดิจิทัลพาร์ค”
บีโอไอ เผยอุตสาหกรรมดิจิทัลขยายตัวสูง สามไตรมาสปี 2561 มีมูลค่าเงินลงทุนกว่า 1.2 หมื่นล้านบาท ล่าสุดไฟเขียว “ทรู” ลงทุน 1,580 ล้านบาท ตั้งดิจิทัล พาร์คแห่งแรกในประเทศ เดินหน้ารับนโยบาย “ไทยแลนด์ 4.0”
นายนฤตม์ เทอดสถีรศักดิ์ รองเลขาธิการคณะกรรมการส่งเสริมการลงทุน (บีโอไอ) เปิดเผยว่า ตั้งแต่เดือนมกราคม-กันยายน 2561 นักลงทุนให้ความสนใจยื่นขอรับการส่งเสริมการลงทุนในกลุ่มอุตสาหกรรมดิจิทัล ซึ่งเป็นหนึ่งในอุตสาหกรรมเป้าหมายของรัฐบาลอย่างต่อเนื่อง มีจํานวนรวมทั้งสิ้น135โครงการ มูลค่าเงินลงทุนกว่า12,740ล้านบาท เงินลงทุนเพิ่มขึ้นถึงร้อยละ405จากช่วงเดียวกันของปีก่อนที่มีมูลค่าอยู่ที่2,524ล้านบาท กิจการที่มีผู้ยื่นขอรับการส่งเสริมการลงทุนจํานวนมาก เช่นกิจการพัฒนาซอฟต์แวร์ การให้บริการแพลตฟอร์มด้านดิจิทัลคลาวด์เซอร์วิสและศูนย์บ่มเพาะด้านนวัตกรรม เป็นต้น
“การขอรับการส่งเสริมการลงทุนในกลุ่มดิจิทัลเป็นสัญญาณที่ชัดเจนว่าความสนใจลงทุนในประเทศไทยเป็นไปในทิศทางเดียวกับเป้าหมายของรัฐบาลที่มุ่งเน้นให้เกิดการลงทุนในอุตสาหกรรมที่สร้างมูลค่าเพิ่มรวมถึงการนําเทคโนโลยีและนวัตกรรม โดยเฉพาะเทคโนโลยีดิจิทัลมาใช้ เพื่อเพิ่มประสิทธิภาพและยกระดับขีดความสามารถในการแข่งขันของอุตสาหกรรม” นายนฤตม์ กล่าว
ทั้งนี้ตั้งแต่ต้นปี บีโอไอได้ทยอยอนุมัติให้การส่งเสริมการลงทุนแก่กิจการกลุ่มดิจิทัลแล้วจํานวนมาก เช่น กลุ่มกิจการพัฒนาซอฟต์แวร์ ประกอบด้วย ซอฟต์แวร์เพื่อสนับสนุนการบริหารจัดการองค์กร (Enterprise Software) ซอฟต์แวร์ด้านมัลติมีเดียและแอนิเมชัน (Digital Content) และซอฟต์แวร์ที่ฝังตัวอยู่ในอุปกรณ์อิเล็กทรอนิกส์ (Embedded Software)เป็นต้นนอกจากนี้ยังอนุมัติส่งเสริมการลงทุนแก่กิจการคลาวด์เซอร์วิส ซึ่งเป็นระบบการจัดสรรทรัพยากรพื้นฐานด้านอินเทอร์เน็ต ที่จะช่วยเพิ่มประสิทธิภาพในการประมวลผล และทําให้ผู้ประกอบการเอสเอ็มอีสามารถลดต้นทุนในการสร้างระบบคอมพิวเตอร์และเครือข่ายเอง
นายนฤตม์ กล่าวว่า ล่าสุดคณะอนุกรรมการส่งเสริมการลงทุน ยังได้อนุมัติส่งเสริมการลงทุนโครงการของบริษัท ทรู ดิจิทัล พาร์ค จํากัด ซึ่งนับเป็นกิจการดิจิทัล พาร์ค แห่งแรกที่ได้รับการส่งเสริมการลงทุนจาก  บีโอไอ โดยบริษัทลงทุนกว่า 1,580 ล้านบาท เพื่อพัฒนาเป็นศูนย์กลางด้านธุรกิจดิจิทัลบนพื้นที่กว่า 41,000ตารางเมตร แบ่งเป็นพื้นที่สร้างสรรค์นวัตกรรมพร้อมสิ่งอํานวยความสะดวก (Co-working Space) ห้องทดลองทางด้านเทคโนโลยี ศูนย์ส่งเสริมการเรียนรู้และฝึกอบรม พื้นที่จัดกิจกรรมส่งเสริมธุรกิจศูนย์บริการแบบวันสต็อปเซอร์วิส และบริการพื้นที่สําหรับสถานศึกษาเพื่อการสร้างนวัตกรรม เป็นต้น
โครงการลงทุนของบริษัท ทรู จะเป็นส่วนสําคัญในการเตรียมความพร้อมด้านโครงสร้างพื้นฐานที่ส่งเสริมให้เกิดชุมชนเทคโนโลยีและระบบนิเวศในการพัฒนาอุตสาหกรรมดิจิทัลของประเทศ อีกทั้งจะเป็นสถานที่  บ่มเพาะบุคลากรด้านดิจิทัล และศูนย์กลางสร้างนวัตกรรมที่มีคุณภาพ สอดคล้องกับนโยบาย “ไทยแลนด์ 4.0” และจะเป็นแหล่งสําคัญในการพัฒนาระบบดิจิทัลต่างๆในสมาร์ทซิตี้อีกด้วย
+++++++++++++++++++++++++++++++++++++++
รัฐบาลไทย-ข่าวทำเนียบรัฐบาล-นายกรัฐมนตรีพอใจธนาคารสแตนดาร์ดชาร์เตอร์ดรายงานไทยติดอันดับ 8 ประเทศที่มีศักยภาพในในการเติบโตด้านการค้ามากที่สุด
วันจันทร์ที่ 7 ตุลาคม 2562
นายกรัฐมนตรีพอใจธนาคารสแตนดาร์ดชาร์เตอร์ดรายงานไทยติดอันดับ 8 ประเทศที่มีศักยภาพในในการเติบโตด้านการค้ามากที่สุด
นายกรัฐมนตรีพอใจธนาคารสแตนดาร์ดชาร์เตอร์ดรายงานไทยติดอันดับ 8 ประเทศที่มีศักยภาพในในการเติบโตด้านการค้ามากที่สุด
วันนี้ (จ 7 ต.ค. 62) เวลา 14.30 น. ณ ศูนย์ข่าวทําเนียบรัฐบาล ตึกนารีสโมสร นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า พลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม แจ้งที่ประชุมคณะรัฐมนตรีเกี่ยวกับธนาคารสแตนดาร์ดชาร์เตอร์ด เปิดตัวรายงาน Trade20 เผยประเทศไทยติดอันดับที่ 8 ใน 20 ประเทศที่มีศักยภาพในการเติบโตด้านการค้ามากที่สุด โดยมีปัจจัยหนุนจากความพร้อมในด้านการค้า และการเติบโตอย่างแข็งแกร่งในด้านอีคอมเมิร์ซ โดยรายงาน Trade20 เป็นการสํารวจ 66 ประเทศทั่วโลก ซึ่งมุ่งวิเคราะห์ศักยภาพการเติบโตด้านการค้าของแต่ละตลาด โดยมีตัววัด 12 ด้านภายใต้แกนหลัก 3 ด้านคือ พลวัตทางเศรษฐกิจ ความพร้อมด้านการค้า และความหลากหลายของการส่งออก โดยดัชนี Trade20 ได้แก่ประเทศ1) โกตดิวัวร์ 2) อินเดีย 3) เคนย่า 4) จีน 5) ไอร์แลนด์ 6) เวียดนาม 7)อินโดนีเซีย 8) ไทย 9) โอมาน 10) สหรัฐอาหรับเอมิเรตส์ 11) ฮ่องกง 12) รัสเซีย 13) กาน่า 14) ศรีลังกา 15) บาห์เรน 16) สิงคโปร์ 17) สวิสเซอร์แลนด์ 18) ชิลี 19) ตุรกี 20) ฟิลิปปินส์
ทั้งนี้ หลักการวัดการเปลี่ยนแปลง 12 ด้านภายใต้แกนหลัก 3 ด้าน ได้แก่ 1) ด้านพลวัตทางเศรษฐกิจ ศักยภาพการเติบโตทางการค้าในปัจจุบัน โดยวัดจากความพร้อมด้านการค้า -ครอบคลุมถึงการที่ตลาดมีพื้นฐานรองรับการเติบโตทางการค้าในอนาคต โดยวัดจากความหลากหลายของการส่งออก – พัฒนาการของตลาดในแง่ความหลากหลายของการส่งออก โดยวัดจากการลงทุนโดยตรงจากต่างประเทศในตลาดหลักทรัพย์ 2) ด้านการเติบโต ของการเติบโตของปริมาณการส่งออก การเติบโตทางเศรษฐกิจ คุณภาพของโครงสร้างพื้นฐานด้านการค้าและการขนส่ง คุณภาพของโครงสร้างพื้นฐานทางดิจิทัลสัดส่วนของประชากรที่สามารถเข้าถึงอินเตอร์เน็ตบรอดแบนด์ รวมทั้ง สัดส่วนการเข้าถึงการใช้อินเตอร์เน็ตต่อประชากรหนึ่งล้านคน และ 3) ด้านอี-คอมเมิร์ซ สัดส่วนของประชากรที่ชําระเงินผ่านระบบดิจิทัลในปีที่ผ่านมาการพัฒนาการด้านการไปรษณีย์ สัดส่วนประชากรที่ใช้อินเตอร์เน็ต คะแนนด้านความสะดวกในการทําธุรกิจมูลค่าการส่งออกรวมไปถึงความหลากหลายของการส่งออก
..........................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-นายกรัฐมนตรีและภริยา เป็นประธานพิธีบำเพ็ญกุศล และทำบุญตักบาตรเนื่องในวันคล้ายวันสวรรคต พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
วันอาทิตย์ที่ 13 ตุลาคม 2562
นายกรัฐมนตรีและภริยา เป็นประธานพิธีบําเพ็ญกุศล และทําบุญตักบาตรเนื่องในวันคล้ายวันสวรรคต พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
นายกรัฐมนตรีและภริยา เป็นประธานพิธีบําเพ็ญกุศล และทําบุญตักบาตรเนื่องในวันคล้ายวันสวรรคตพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
วันนี้ (13 ต.ค.62) เวลา 07.00 น. ณ บริเวณท้องสนามหลวง พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม พร้อมด้วยนางนราพร จันทร์โอชา ภริยา เป็นประธานพิธีบําเพ็ญกุศลและทําบุญตักบาตรเนื่องในวันคล้ายวันสวรรคตพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร โดยมี รักษาการประธานองคมนตรีและภริยา องคมนตรีและภริยา ประธานสภาผู้แทนราษฎร ประธานศาลฎีกา ประธานองค์กรตามรัฐธรรมนูญและภริยา คณะรัฐมนตรีและคู่สมรส เลขาธิการนายกรัฐมนตรี หน่วยราชการในพระองค์ ผู้ว่าราชการกรุงเทพมหานคร ผู้บัญชาการเหล่าทัพ ผู้บัญชาการตํารวจแห่งชาติ และหัวหน้าส่วนราชการอิสระ ร่วมพิธี ตามลําดับพิธีดังนี้
เมื่อนายกรัฐมนตรีและภริยาเดินทางมาถึงปะรําพิธี นายกรัฐมนตรีจุดธูปเทียนบูชาพระรัตนตรัย จุดธูปเทียนเครื่องทองน้อยหน้าพระบรมฉายาลักษณ์พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เจ้าหน้าที่อาราธนาศีล สมเด็จพระราชาคณะ จํานวน 10 รูปให้ศีล พระสงฆ์สวดพระพุทธมนต์ จบแล้ว นายกรัฐมนตรีและภริยา รักษาการประธานองคมนตรีและภริยา องคมนตรีและภริยา ประธานสภาผู้แทนราษฎร และส่วนราชการในพระองค์ ถวายเครื่องไทยธรรมแด่พระสงฆ์ จํานวน 10 รูป นายกรัฐมนตรีถวายผ้าไตร จํานวน 10 ไตร กรวดน้ํารับพร กราบลาพระรัตนตรัย แล้วนายกรัฐมนตรีถวายความเคารพหน้าพระบรมฉายาลักษณ์พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
จากนั้น นายกรัฐมนตรีและภริยา พร้อมผู้เข้าร่วมพิธี ร่วมพิธีทําบุญตักบาตรพระสงฆ์ จํานวน 489 รูป เสร็จพิธี
-------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ชาว กศน. ทั่วประเทศ ผนึกกำลังผลิตหน้ากากอนามัยแบบผ้า เพื่อร่วมใจสู้ภัย Covid-19 [กระทรวงศึกษาธิการ]
วันพุธที่ 8 เมษายน 2563
ชาว กศน. ทั่วประเทศ ผนึกกําลังผลิตหน้ากากอนามัยแบบผ้า เพื่อร่วมใจสู้ภัย Covid-19 [กระทรวงศึกษาธิการ]
ชาว กศน. ทั่วประเทศ ผนึกกําลังผลิตหน้ากากอนามัยแบบผ้า เพื่อร่วมใจสู้ภัย Covid-19
นายประเสริฐบุญเรือง ปลัดกระทรวงศึกษาธิการดร.ดิศกุล เกษมสวัสดิ์ เลขาธิการ กศน.พร้อมด้วย นายณัฐพงษ์ นวลมาก นายทวีศักดิ์ เที่ยงธรรม และ นายธนากร ดอนเหนือ รองเลขาธิการ กศน. นําหน้ากากอนามัยแบบผ้า ที่ชาวกศน. ทั่วประเทศร่วมใจกันตัดเย็บ เพื่อร่วมใจสู้ภัย Covid-19  จํานวน 50,000 ชิ้น มาส่งมอบให้ ณ ศูนย์อํานวยการใหญ่จิตอาสาพระราชทาน โดยมี พล.อ.ต.สุพิชัย สุนทรบุระ รองเลขาธิการพระราชวัง ปฏิบัติหน้าที่รอง ผอ.ศอญ.จอส.พระราชทาน เป็นผู้รับมอบ เพื่อนําไปแจกให้กับประชาชนที่ขาดแคลนหน้ากากอนามัยต่อไป
รัฐบาลไทย-ข่าวทำเนียบรัฐบาล-นายถาวร เสนเนียม รัฐมนตรีช่วยว่าการกระทรวงคมนาคม ให้ผู้บริหารบริษัท Ink Aviation Systems S.L. และบริษัท Kumwell เข้าพบเพื่อนำเสนอเทคโนโลยีที่ทันสมัยในการให้บริการเช็คอินผู้โดยสาร
วันจันทร์ที่ 21 ตุลาคม 2562
นายถาวร เสนเนียม รัฐมนตรีช่วยว่าการกระทรวงคมนาคม ให้ผู้บริหารบริษัท Ink Aviation Systems S.L. และบริษัท Kumwell เข้าพบเพื่อนําเสนอเทคโนโลยีที่ทันสมัยในการให้บริการเช็คอินผู้โดยสาร
นายถาวร เสนเนียม รัฐมนตรีช่วยว่าการกระทรวงคมนาคม ให้ผู้บริหารบริษัท Ink Aviation Systems S.L. และบริษัท Kumwell เข้าพบเพื่อนําเสนอเทคโนโลยีที่ทันสมัยในการให้บริการเช็คอินผู้โดยสาร
นายถาวร เสนเนียม รัฐมนตรีช่วยว่าการกระทรวงคมนาคม ให้ผู้บริหารบริษัท Ink Aviation Systems S.L. และบริษัท Kumwell เข้าพบเพื่อนําเสนอเทคโนโลยีที่ทันสมัยในการให้บริการเช็คอินผู้โดยสาร ในวันที่ 21 ตุลาคม 2562 ณ ห้องประชุมกระทรวงคมนาคม โดยมี นายเจือ ราชสีห์ ผู้ช่วยเลขานุการรัฐมนตรีว่าการกระทรวงคมนาคม ร่วมการประชุม
นายถาวร เสนเนียม กล่าวว่า ภายหลังจากเข้ารับตําแหน่งรัฐมนตรีช่วยว่าการกระทรวงคมนาคม รับผิดชอบงานด้านการขนส่งทางอากาศ พบว่า สายการบินและท่าอากาศยานในประเทศต่าง ๆ ได้นําเทคโนโลยีการตรวจสอบใบหน้ามาให้บริการเช็คอินผู้โดยสาร ดังนั้นเพื่อให้ประเทศไทยสามารถพัฒนาและแข่งขันกับนานาประเทศในการให้บริการแก่ผู้โดยสาร จึงได้เชิญผู้บริหารบริษัท Ink Aviation Systems S.L. และบริษัท Kumwell นําเสนอเทคโนโลยีที่ทันสมัยในการให้บริการเช็คอินผู้โดยสาร
นายถาวร เสนเนียม กล่าวเพิ่มเติมว่า นอกจากความทันสมัย รวดเร็ว ความพึงพอใจของผู้ใช้บริการ สิ่งที่สําคัญคือความแม่นยํา และการประหยัดพื้นที่การตั้งเคาน์เตอร์เช็คอิน เพื่อนําพื้นที่ไปใช้ประโยชน์ด้านอื่น ทั้งนี้ ได้มีข้อห่วงใยเรื่องการใช้ข้อมูลบุคคลของกระทรวงมหาดไทย ข้อมูลผู้กระทําความผิดของสํานักงานตํารวจแห่งชาติ ข้อมูลการเดินทางเข้า – ออกประเทศของสํานักงานตรวจคนเข้าเมือง ซึ่งหน่วยงานภาครัฐจะต้องบูรณาการการใช้ข้อมูลบุคคลร่วมกัน และในโอกาสต่อไปจะได้เชิญผู้ประกอบการรายอื่นเพื่อนําเสนอเทคโนโลยีในการให้บริการเช็คอินผู้โดยสาร เพื่อให้เกิดความเท่าเทียมในการแข่งขัน ทั้งนี้ หากท่าอากาศยานในสังกัดกรมท่าอากาศยาน (ทย.) จะเป็นผู้ดําเนินการระบบเช็คอินรวมให้สายการบินที่ใช้บริการ ณ ท่าอากาศยาน จะได้ตั้งคณะทํางานศึกษาเทคโนโลยีที่ทันสมัยดังกล่าวเพื่อพัฒนาให้เท่าเทียมกับนานาประเทศว่าจะสามารถดําเนินการได้หรือไม่ เพื่อพัฒนาให้ท่าอากาศยานในสังกัด ทย. เป็น “SMART AIRPORT” ที่มีความปลอดภัย และสะดวกสบาย โดยอาจจะดําเนินการนําร่องที่ท่าอากาศยานที่มีปริมาณผู้โดยสารและเที่ยวบินจํานวนมากเป็นลําดับแรก อาทิ ท่าอากาศยานอุดรธานี อุบลราชธานี ขอนแก่น กระบี่ สุราษฎร์ธานี เป็นต้น
รัฐบาลไทย-ข่าวทำเนียบรัฐบาล-รมว.กระทรวงดิจิทัลฯ ขานรับนโยบายนายกรัฐมนตรี เดินหน้าผลักดันภาคสังคมสูงวัย ภาคการเกษตร และภาคการท่องเที่ยว เตรียมความพร้อมสู่สังคมดิจิทัล
วันจันทร์ที่ 5 มิถุนายน 2560
รมว.กระทรวงดิจิทัลฯ ขานรับนโยบายนายกรัฐมนตรี เดินหน้าผลักดันภาคสังคมสูงวัย ภาคการเกษตร และภาคการท่องเที่ยว เตรียมความพร้อมสู่สังคมดิจิทัล
รมว.กระทรวงดิจิทัลฯ
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) กล่าวปาฐกถา ในงานสัมมนาหัวข้อ “การพัฒนาประเทศไทยสู่เศรษฐกิจและสังคมดิจิทัล พ.ศ. 2564 ในภาคสังคมสูงวัย ภาคการเกษตร และภาคการท่องเที่ยว” โดยความร่วมมือระหว่างกระทรวงดิจิทัลฯ กระทรวงวิทยาศาสตร์และเทคโนโลยี และบริษัท หัวเว่ย เทคโนโลยี่ (ประเทศไทย) จํากัด จัดขึ้นเพื่อให้ผู้คนตระหนักว่า เทคโนโลยีดิจิทัลสามารถขับเคลื่อนการพัฒนาเศรษฐกิจ และเพิ่มขีดความสามารถในการแข่งขันและพัฒนาสังคมเพื่อลดความเหลื่อมล้ําให้กับประชาชนได้ ทั้งนี้ ดร.พิเชฐฯ ได้กล่าวถึงนโยบายของรัฐบาลภายใต้การนําของ พล.อ.ประยุทธ์ จันทร์โอชา นายกรัฐมนตรี ที่ให้ความสําคัญในการใช้เทคโนโลยีดิจิทัลขับเคลื่อนประเทศ สู่ยุค “ไทยแลนด์ 4.0” เน้นไปที่ 3 ส่วนหลักๆ ได้แก่ 1) ภาคสังคมสูงวัย ซึ่งไทยต้องเตรียมการรับมือในวันข้างหน้า เพื่อให้เทคโนโลยีดิจิทัลเข้าไปมีส่วนช่วยผู้คนกลุ่มนี้ 2) ภาคการเกษตร จะทําอย่างไรให้ดิจิทัลเป็นกลไกในการผลักดันการเกษตรกรรมของประเทศได้ และ 3) ภาคการท่องเที่ยว ซึ่งต้องดึงนวัตกรรมด้านดิจิทัลเข้ามามีส่วนร่วมกับการท่องเที่ยวที่ถือเป็นรายได้หลักของประเทศ สําหรับการเตรียมความพร้อมด้านกําลังคนในเชิงคุณภาพและปริมาณ จะส่งผลดีต่อการก้าวสู่ยุค “ไทยแลนด์ 4.0” ความร่วมมือของภาครัฐและภาคเอกชนในครั้งนี้ ถือเป็นก้าวย่างสําคัญ ในการเปลี่ยนผ่านไปสู่สังคมดิจิทัล และการพัฒนาอย่างยั่งยืนต่อไป เมื่อวันที่ 1 มิถุนายน 2560 ณ ห้องแกรนด์บอลรูม 1-2 โรงแรมโซฟิเทล แบงคอก สุขุมวิท กรุงเทพฯ
**********************
รัฐบาลไทย-ข่าวทำเนียบรัฐบาล-กระทรวงอุตสาหกรรม kick off งาน SEZ Talk ครั้งแรกที่จังหวัดสงขลา นำร่องประชาสัมพันธ์โครงการเขตพัฒนาเศรษฐกิจพิเศษแบบเจาะลึกถึงผู้ประกอบการ นักลงทุน และประชาชนในพื้นที่ พร้อมจัดงานต่อ
วันพฤหัสบดีที่ 25 กรกฎาคม 2562
กระทรวงอุตสาหกรรม kick off งาน SEZ Talk ครั้งแรกที่จังหวัดสงขลา นําร่องประชาสัมพันธ์โครงการเขตพัฒนาเศรษฐกิจพิเศษแบบเจาะลึกถึงผู้ประกอบการ นักลงทุน และประชาชนในพื้นที่ พร้อมจัดงานต่อ
สํานักงานปลัดกระทรวงอุตสาหกรรม  ได้จัดงาน Special Economic Zone Talk หรือ SEZ Talk ครั้งที่ 1 ณ โรงแรมเซ็นทาราหาดใหญ่  ภายใต้ชื่อ “อนาคตจังหวัดสงขลา กับเขตพัฒนาเศรษฐกิจพิเศษ”
จ.สงขลา : 24 กรกฎาคม 2562 – กระทรวงอุตสาหกรรม โดยสํานักงานปลัดกระทรวงอุตสาหกรรม ได้จัดงาน Special Economic Zone Talk หรือ SEZ Talk ครั้งที่ 1 ณ โรงแรมเซ็นทาราหาดใหญ่ ภายใต้ชื่อ “อนาคตจังหวัดสงขลา กับเขตพัฒนาเศรษฐกิจพิเศษ” เพื่อเป็นการประชาสัมพันธ์โครงการให้เป็นที่รับทราบกับกลุ่มผู้ประกอบการ นักลงทุน ตลอดจนสร้างความรู้ ความเข้าใจ แก่ประชาชนในพื้นที่ก่อให้เกิดความมีส่วนร่วม และมองเห็นโอกาสในการพัฒนาไปพร้อมกับเขตพัฒนาเศรษฐกิจพิเศษ
ภายในงานได้รับเกียรติจากคุณฉันทนา อัศวรัตน์ ผู้เชี่ยวชาญด้านนโยบายและยุทธศาสตร์ กระทรวงอุตสาหกรรม กล่าวเปิดงาน จากนั้น ดร.เติมทรัพย์ เตละกุล นักวิเคราะห์นโยบายและแผนเชี่ยวชาญ รักษาราชการแทนผู้อํานวยการกองยุทธศาสตร์การพัฒนาพื้นที่ ขึ้นเป็นวิทยากรบรรยายในหัวข้อ “เขตพัฒนาเศรษฐกิจพิเศษจังหวัดสงขลา โอกาสทองธุรกิจสําหรับทุกคน” ทําให้ผู้เข้าร่วมงานทราบถึงภาพรวมของโครงการเขตพัฒนาเศรษฐกิจพิเศษ สิทธิประโยชน์และมาตรการส่งเสริมต่างๆจากทางภาครัฐ รวมไปถึงทิศทางการพัฒนาในอนาคตทั้งในด้านเศรษฐกิจและโครงสร้างพื้นฐาน
ตามด้วยการเสวนา SEZ Talk “เขตพัฒนาเศรษฐกิจพิเศษสงขลา: Gate to the Future” ร่วมการเสวนาโดย
คุณกวิศพงษ์ สิริธนนนท์สกุล ประธานหอการค้าจังหวัดสงขลา คุณชนินทร์ สาครินทร์ ประธานท่องเที่ยวจังหวัดสงขลา ดร.ไพโรจน์ ชัยจิรธิกุล ประธานสหพันธ์การขนส่งทางรถบรรทุกแห่งอาเซียน ดร.เติมทรัพย์ เตละกุล นักวิเคราะห์นโยบายและแผนเชี่ยวชาญ รักษาราชการแทนผู้อํานวยการกองยุทธศาสตร์การพัฒนาพื้นที่ สํานักงานสภาพัฒนาการเศรษฐกิจและสังคมแห่งชาติ ดําเนินการอภิปรายโดย ดร.อภิชัย สมบูรณ์ปกรณ์ หัวหน้าโครงการประชาสัมพันธ์เขตพัฒนาเศรษฐกิจพิเศษในเชิงพื้นที่ โดยการเสวนาได้สะท้อนแนวคิด มุมมองจากทางเอกชน ประชาชนที่มีต่อเขตพัฒนาเศรษฐกิจที่มีความสนใจเป็นอย่างมาก ซึ่งต้องการให้ภาครัฐเร่งขับเคลื่อนโครงการในทุกๆด้าน รวมทั้งขยายขอบเขตพื้นที่เขตเศรษฐกิจพิเศษเช่น อําเภอจะนะ และอําเภอหาดใหญ่ ขยายกลุ่มอุตสาหกรรมเป้าหมายให้ครอบคลุมทั้งสําหรับผู้ลงทุนไทยและต่างชาติ รวมทั้งขอให้มีการพัฒนาโครงสร้างพื้นฐานทั้งรถไฟรางคู่ โครงการมอเตอร์เวย์ และท่าเริอน้ําลึกสงขลา เพื่อให้เชื่อมต่อการพัฒนาอย่างสมบูรณ์ ช่วยให้สงขลาเป็นประตูเศรษฐกิจของภูมิภาคอย่างแท้จริง
รัฐบาลไทย-ข่าวทำเนียบรัฐบาล-ข้อควรระวังในการสวมหน้ากากอนามัยให้เด็ก
วันเสาร์ที่ 11 กรกฎาคม 2563
ข้อควรระวังในการสวมหน้ากากอนามัยให้เด็ก
มีวิธีการอย่างไรบ้างนะ
รัฐบาลไทย-ข่าวทำเนียบรัฐบาล-กสร. เปิดรับสมัครผู้พิพากษาสมทบในศาลแรงงานกลาง
วันศุกร์ที่ 31 มกราคม 2563
กสร. เปิดรับสมัครผู้พิพากษาสมทบในศาลแรงงานกลาง
กรมสวัสดิการและคุ้มครองแรงงาน เปิดรับสมัครผู้แทนฝ่ายนายจ้าง และผู้แทนฝ่ายลูกจ้างเพื่อเป็น
ผู้พิพากษาสมทบในศาลแรงงานกลาง ทําหน้าที่สําคัญในการไกล่เกลี่ย ระงับข้อพิพาท และพิจารณาคดีในศาลแรงงาน
นายอภิญญา สุจริตตานันท์ อธิบดีกรมสวัสดิการและคุ้มครองแรงงาน (กสร.) เปิดเผยว่า กสร.เปิดรับสมัครผู้แทนฝ่ายนายจ้างและผู้แทนฝ่ายลูกจ้าง เพื่อเป็นผู้พิพากษาสมทบในศาลแรงงานกลาง โดยผู้สมัครจะต้องมีคุณสมบัติตามมาตรา 14/1 แห่งพระราชบัญญัติจัดตั้งศาลแรงงาน และวิธีพิจารณาคดีแรงงาน พ.ศ. 2522 เช่น มีสัญชาติไทย มีอายุไม่ต่ํากว่า 30 ปี มีภูมิลําเนาหรือสถานที่ทํางานอยู่ในเขตศาลแรงงานไม่น้อยกว่า 1 ปี เป็นต้น องค์กรที่มีสิทธิเสนอชื่อผู้สมัครคัดเลือกเป็นผู้พิพากษาสมทบในศาลแรงงานกลาง ได้แก่ สมาคมนายจ้าง รัฐวิสาหกิจ สหภาพแรงงาน และสหภาพแรงงานรัฐวิสาหกิจ ซึ่งจดทะเบียนที่ตั้งสํานักงานในเขตกรุงเทพมหานครสามารถเสนอชื่อได้ตั้งแต่บัดนี้ จนถึงวันที่ 9 มีนาคม 2563 กรณีคณะกรรมการไตรภาคีสังกัดกระทรวงแรงงาน เช่น คณะกรรมการค่าจ้าง คณะกรรมการแรงงานสัมพันธ์ หรือสภาองค์การนายจ้าง สภาองค์การลูกจ้างทุกสภาฯ เป็นผู้เสนอชื่อสามารถเสนอได้ตั้งแต่บัดนี้ จนถึงวันที่ 30 มีนาคม 2563
นายอภิญญา กล่าวเพิ่มเติมว่า ผู้พิพากษาสมทบในศาลแรงงานเป็นบุคคลที่มีความสําคัญในกระบวนการไกล่เกลี่ย การระงับข้อพิพาท และการพิจารณาคดีในศาลแรงงาน กสร.จึงขอให้ผู้แทนฝ่ายนายจ้างและฝ่ายลูกจ้างร่วมสมัครเพื่อรับการคัดเลือกเป็นผู้พิพากษาสมทบเพื่อจะได้มีส่วนร่วมในการสร้างสันติสุขในวงการแรงงานที่สนใจสอบถามรายละเอียดเพิ่มเติมได้ที่ สํานักแรงงานสัมพันธ์ กรมสวัสดิการและคุ้มครองแรงงาน โทรศัพท์ 0 2246 8993,      0 2246 8393
รัฐบาลไทย-ข่าวทำเนียบรัฐบาล-กระทรวงดิจิทัลฯ จัดอบรม “แนวทางการประเมินคุณธรรมและความโปร่งใสในการดำเนินงานของหน่วยงานภาครัฐ (ITA)”
วันพุธที่ 21 กุมภาพันธ์ 2561
กระทรวงดิจิทัลฯ จัดอบรม “แนวทางการประเมินคุณธรรมและความโปร่งใสในการดําเนินงานของหน่วยงานภาครัฐ (ITA)”
กระทรวงดิจิทัลฯ
นางอาทิตยา สุธาธรรม รองปลัดกระทรวงดิจิทัลเพื่อเศรษฐกิจและสังคม (ดีอี) เป็นประธานเปิดกิจกรรมฝึกอบรมให้ความรู้เกี่ยวกับแนวทางการประเมินคุณธรรมและความโปร่งใสในการดําเนินงานของหน่วยงานภาครัฐ (Integrity & Transparency Assessment – ITA) ประจําปีงบประมาณ พ.ศ. 2561 ภายใต้โครงการยกระดับพัฒนาการประเมินคุณธรรมและความโปร่งใสของหน่วยงานภาครัฐ โดยสํานักงานปลัดกระทรวงดิจิทัลฯ จัดขึ้นตามวัตถุประสงค์ เพื่อให้บุคลากรผู้เข้าร่วมการฝึกอบรมมีความรู้ความเข้าใจเทคนิค วิธีการเกี่ยวกับการประเมินคุณธรรมและความโปร่งใสในการดําเนินงานของหน่วยงานภาครัฐ รวมทั้งสามารถดําเนินงานให้สอดคล้องกับการประเมินคุณธรรมและความโปร่งใสในการดําเนินงานของหน่วยงานภาครัฐได้อย่างมีประสิทธิภาพและสามารถนําไปปรับปรุงการปฏิบัติงานเพื่อช่วยยกระดับคุณธรรมและความโปร่งใสต่อไป เมื่อวันที่ 19 กุมภาพันธ์ 2561 ณ โรงแรมทีเค พาเลซ แอนด์ คอนเวนชั่น ถนนแจ้งวัฒนะ เขตหลักสี่ กรุงเทพฯ
************************
รัฐบาลไทย-ข่าวทำเนียบรัฐบาล-นายกรัฐมนตรีสั่งการกระทรวงทรัพยากรฯ และ คทช. แก้ไขปัญหาเรื่องที่ดิน ให้เกิดความเป็นธรรมอย่างทั่วถึง
วันอังคารที่ 12 กุมภาพันธ์ 2562
นายกรัฐมนตรีสั่งการกระทรวงทรัพยากรฯ และ คทช. แก้ไขปัญหาเรื่องที่ดิน ให้เกิดความเป็นธรรมอย่างทั่วถึง
นายกรัฐมนตรีสั่งการกระทรวงทรัพยากรฯ และ คทช. แก้ไขปัญหาเรื่องที่ดิน ให้เกิดความเป็นธรรมอย่างทั่วถึง
วันนี้ (12 กุมภาพันธ์ 2562) เวลา 13.30 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวภายหลังการประชุมคณะรัฐมนตรีว่า ได้สั่งการให้กระทรวงทรัพยากรธรรมและสิ่งแวดล้อม และคณะกรรมการนโยบายที่ดินแห่งชาติ (คทช.) แก้ไขปัญหาเรื่องที่ดิน รวมถึงปัญหาที่ทับซ้อนที่ทํากิน ทั้งนี้ เพื่อให้เกิดความเป็นธรรมอย่างทั่วถึง พร้อมกล่าวขอความร่วมมือผู้ประท้วง อย่าออกมาเคลื่อนไหว ซึ่งต้องให้ความเป็นธรรมกับคนอื่นด้วย โดยจะใช้เวลาแก้ไขปัญหาให้ดีที่สุด
---------------------------------
รัฐบาลไทย-ข่าวทำเนียบรัฐบาล-ผู้บริหารกระทรวงอุตสาหกรรม ร่วมงานเลี้ยงเนื่องในโอกาสวันขึ้นปีใหม่สื่อมวลชน
วันศุกร์ที่ 11 มกราคม 2562
ผู้บริหารกระทรวงอุตสาหกรรม ร่วมงานเลี้ยงเนื่องในโอกาสวันขึ้นปีใหม่สื่อมวลชน
นายอุตตม สาวนายน รัฐมนตรีว่าการกระทรวงอุตสาหกรรม ร่วมรับประทานอาหารและพบปะพูดคุยกับสื่อมวลชนกระทรวงอุตสาหกรรมในงานเลี้ยงวันขึ้นปีใหม่  2562 ณ บริเวณห้องผู้สื่อข่าว ชั้น 1 อาคารสํานักงานปลัดกระทรวงอุตสาหกรรม
วันนี้ (11 มกราคม 2562) นายอุตตม สาวนายน รัฐมนตรีว่าการกระทรวงอุตสาหกรรม พร้อมด้วย นายสมชาย หาญหิรัญ รัฐมนตรีช่วยว่าการกระทรวงอุตสาหกรรม นายพสุ โลหารชุน ปลัดกระทรวงอุตสาหกรรม และคณะผู้บริหารกระทรวงอุตสาหกรรม ร่วมรับประทานอาหารและพบปะพูดคุยกับสื่อมวลชนกระทรวงอุตสาหกรรมในงานเลี้ยงวันขึ้นปีใหม่ 2562 ณ บริเวณห้องผู้สื่อข่าว ชั้น 1 อาคารสํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-สมาชิก กอช. ผู้ประกอบอาชีพอิสระ นักเรียน นักศึกษาทำงานพาร์ทไทม์ และเกษตรกร ลงทะเบียนรับเงินเยียวยาช่วยเหลือรายละ 5,000 บาท ระยะเวลา 3 เดือน [กระทรวงการคลัง]
วันอังคารที่ 5 พฤษภาคม 2563
สมาชิก กอช. ผู้ประกอบอาชีพอิสระ นักเรียน นักศึกษาทํางานพาร์ทไทม์ และเกษตรกร ลงทะเบียนรับเงินเยียวยาช่วยเหลือรายละ 5,000 บาท ระยะเวลา 3 เดือน [กระทรวงการคลัง]
กอช. เผยมติ ครม. เห็นชอบขยายจํานวนผู้ได้รับเงินเยียวยาผู้ประกอบอาชีพอิสระเพิ่มมากขึ้น โดยลงทะเบียนเว็บไซต์ www.เราไม่ทิ้งกัน.com เมื่อคุณสมบัติตรงตามหลักเกณฑ์ที่กระทรวงการคลังกําหนด จะได้รับเงินช่วยเหลือรายละ 5,000 บาทต่อเดือน เป็นระยะเวลา 3 เดือน
กองทุนการออมแห่งชาติ หรือ กอช. เผยมติ ครม. เห็นชอบขยายจํานวนผู้ได้รับเงินเยียวยา ผู้ประกอบอาชีพอิสระเพิ่มมากขึ้น โดยลงทะเบียนเว็บไซต์ www.เราไม่ทิ้งกัน.com เมื่อคุณสมบัติตรงตามหลักเกณฑ์ที่กระทรวงการคลังกําหนด จะได้รับเงินช่วยเหลือรายละ 5,000 บาทต่อเดือน เป็นระยะเวลา 3 เดือน สําหรับอาชีพเกษตรกรสามารถตรวจสอบสถานะได้ที่เว็บไซต์ farmer.doae.go.th ส่วนเกษตรกรที่ยังไม่เคยขึ้นทะเบียนเกษตรกรให้ดําเนินการขึ้นทะเบียนเกษตรกรผ่านทางเว็บไซต์ www.เยียวยาเกษตรกร.com ซึ่งจะเปิดให้ใช้งานในวันพฤหัสบดีที่ 7 พฤษภาคม 2563
นางสาวจารุลักษณ์ เรืองสุวรรณ เลขาธิการคณะกรรมการกองทุนการออมแห่งชาติ หรือ กอช. เปิดเผยว่า จากการประชุมคณะรัฐมนตรี (ครม.) วันที่ 28 เมษายนที่ผ่านมา มีมติเห็นชอบขยายจํานวน ผู้ได้รับเงินเยียวยา มาตรการดูแลและเยียวยาผลกระทบจากการระบาดของโรคติดเชื้อไวรัสโคโรนา 2019 (COVID-19) ของกระทรวงการคลัง ครอบคลุมเพิ่มมากขึ้น สมาชิกกองทุนการออมแห่งชาติ (กอช.) ที่เป็นผู้ประกอบอาชีพอิสระ รับจ้างทั่วไป ลูกจ้างชั่วคราว กิจการส่วนตัว ค้าขาย และนักเรียน นักศึกษา ที่ทํางานพาร์ทไทม์ โดยผู้ที่มีสิทธิได้รับเงินเยียวยาต้องเป็นผู้มีสัญชาติไทย อายุ 18 ปีขึ้นไป ณ วันลงทะเบียน ซึ่งผู้ที่จะได้รับเงินเยียวยาต้องมีคุณสมบัติตรงตามเงื่อนไขของกระทรวงการคลังกําหนดจะได้รับเงินช่วยเหลือรายละ 5,000 บาทต่อเดือน เป็นระยะเวลา 3 เดือน ทั้งนี้ ผู้ที่มีอาชีพดังกล่าวลงทะเบียนรับเงินได้ที่เว็บไซต์ www.เราไม่ทิ้งกัน.com เมื่อผ่านการตรวจคุณสมบัติตามหลักเกณฑ์ที่กระทรวงการคลังกําหนด จะได้รับเงินช่วยเหลือรายละ 5,000 บาทต่อเดือน เป็นระยะเวลา 3 เดือน
สําหรับผู้ประกอบอาชีพเกษตรกรที่เคยขึ้นทะเบียนแล้ว สามารถตรวจสอบสถานะความเป็นเกษตรกรได้ที่เว็บไซต์ farmer.doae.go.th ส่วนเกษตรกรที่ยังไม่เคยขึ้นทะเบียนเกษตรกร ให้ดําเนินการขึ้นทะเบียนเกษตรกรผ่านทางเว็บไซต์ www.เยียวยาเกษตรกร.com ซึ่งจะเปิดให้ใช้งานในวันพฤหัสบดีที่ 7 พฤษภาคม 2563 โดยผู้ได้รับเงินเยียวยาจะต้องไม่ซ้ําซ้อนกับในมาตรการช่วยเหลือ “เราไม่ทิ้งกัน” ระบบจะดําเนินการตรวจสอบข้อมูลตามขั้นตอนต่อไป เมื่อข้อมูลคุณสมบัติตรงตามเงื่อนไข ระบบจะดําเนินการจ่ายเงินช่วยเหลือเยียวยา รายละ 5,000 บาทต่อเดือน จํานวน 3 เดือน (เดือนพฤษภาคม – กรกฎาคม 2563)
“คุณออม รัฐช่วยออม คุณได้บํานาญ"
รัฐบาลไทย-ข่าวทำเนียบรัฐบาล-เกษตรฯ เร่งหารือแผนบูรณาการพัฒนาการเกษตรอุตสาหกรรมเพื่อการส่งออกภาคเหนือ
วันศุกร์ที่ 19 มกราคม 2561
เกษตรฯ เร่งหารือแผนบูรณาการพัฒนาการเกษตรอุตสาหกรรมเพื่อการส่งออกภาคเหนือ
เกษตรฯ เร่งหารือแผนบูรณาการพัฒนาการเกษตรอุตสาหกรรมเพื่อการส่งออกภาคเหนือ นําร่องพืชเศรษฐกิจ 5 ชนิดใน 5 จังหวัด
นางสาวดุจเดือน ศศะนาวิน รองปลัดกระทรวงเกษตรและสหกรณ์ เปิดเผยภายหลังเป็นประธานประชุมการพัฒนาเกษตรอุตสาหกรรมเพื่อการส่งออกภาคเหนือ นําร่อง 5 พืช 6 จังหวัด ณ มหาวิทยาลัยเทคโนโลยีราชมงคลล้านนา จังหวัดเชียงใหม่ ว่า ตามที่กระทรวงเกษตรและสหกรณ์ได้รับมอบหมายจากที่ประชุมคณะรัฐมนตรีสัญจร ณ จังหวัดสุโขทัย ให้เป็นเจ้าภาพบูรณาการระหว่างหน่วยงานต่างๆ เช่น กระทรวงมหาดไทย กระทรวงพาณิชย์ ภาคเอกชน รวมทั้งสถาบันการศึกษา เพื่อให้การขับเคลื่อนการพัฒนาเกษตรอุตสาหกรรมเพื่อการส่งออกภาคเหนือเป็นไปตามนโยบายของรัฐบาลและมติ ครม. ซึ่งการประชุมครั้งนี้มีหน่วยงานต่างๆ ที่เกี่ยวข้องประกอบด้วย ผู้แทนจาก 6 จังหวัดนําร่อง ได้แก่ เชียงใหม่ ลําปาง พะเยา เพชรบูรณ์ ตาก พิษณุโลก ประธานสภาอุตสาหกรรม 5 จังหวัด ผู้บริหารมหาวิทยาลัยเทคโนโลยีราชมงคลล้านนา ผู้เชี่ยวชาญพืชส่งออกและผู้ส่งออก รวมถึงประธานและผู้นํากลุ่มเกษตรกร ที่สนใจเข้ารับการอบรมเพื่อพัฒนาเทคโนโลยีการเกษตรต่างๆ เข้าร่วมประชุม เพื่อพิจารณาหาแนวทางร่วมกันในการส่งเสริมการผลิตสินค้าเกษตรที่ได้คุณภาพตรงตามความต้องการของตลาด โดยเน้น การรวบรวมแผนงานโครงการเดิมที่มีอยู่ของแต่ละหน่วยงาน รวมทั้งการเพิ่มเติมส่วนที่ขาดเพื่อบูรณาการไปสู่เป้าหมายโครงการเดียวกัน ทั้งในเรื่องแผนงานการส่งเสริมการผลิตของเกษตรกร งานวิจัยและพัฒนา และงบประมาณ เพื่อนํามาหารือในรายละเอียดร่วมกันในระดับจังหวัด เพื่อหาแนวทางขับเคลื่อนที่เหมาะสมต่อไป
สําหรับการพัฒนาเกษตรอุตสาหกรรมเพื่อการส่งออกภาคเหนือ ถือเป็นการขยายผลจากตากโมเดลที่เป็นการขับเคลื่อนเกษตรอุตสาหกรรมเพื่อการส่งออก และขับเคลื่อนยุทธศาสตร์การพัฒนาจังหวัดด้านการเกษตรปลอดภัยและเกษตรอินทรีย์ ทําให้เกิดกระบวนการซื้อขายสินค้าเกษตรล่วงหน้า และส่งเสริมการผลิตสินค้าเกษตรเชิงอุตสาหกรรมเพื่อการค้าที่ปลอดภัย ภายใต้แนวคิด “ขายได้แล้วจึงมีการผลิต มิใช่ผลิตแล้วจึงนํามาขาย” ซึ่งการดําเนินการดังกล่าวจะเป็นต้นแบบที่เห็นถึงผลสัมฤทธิ์ในการส่งเสริมเกษตรกรในการผลิตสินค้าเกษตรคุณภาพ เป็นการยกระดับชีวิตของเกษตรกร โดยสามารถพัฒนาประสิทธิภาพการผลิตทางการเกษตรและสร้างมูลค่าเพิ่มภายใต้การดําเนินงานในเรื่องเกษตรปลอดภัยและการยกระดับคุณภาพสินค้าด้านต่างๆ ควบคู่กับการพัฒนาการแปรรูปสินค้าเกษตรให้มีความหลากหลาย รวมทั้งมีการพัฒนาการเก็บรักษา บรรจุภัณฑ์ให้รักษาคุณภาพและมีความทันสมัยสอดคล้องกับความต้องการของตลาดที่ถือว่าเป็นการพัฒนาตลอดห่วงโซ่ ทั้งต้นน้ํา กลางน้ํา และปลายน้ําในลักษณะประชารัฐที่ภาครัฐ เอกชนและสถาบันการศึกษา โดยนําร่องในพืชที่มีศักยภาพทางการตลาด 5 ชนิด ได้แก่ กล้วยหอมทอง สับปะรด มะม่วงน้ําดอกไม้ ขิง กระเจี๊ยบเขียว
.........................................
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai